wannaphong/clean_thaiwikipedia huggingface dataset:
# เยลโลแมจิกออร์เคสตรา
เยลโลแมจิกออร์เคสตรา  เป็นวงดนตรีอีเล็กโทรนิกส์จากญี่ปุ่น ก่อตั้งในปี 1978 โดย รีวอิชิ ซะกะโมะโตะ (คีย์บอร์ด) ฮะรุโอะมิ โฮะโซะโนะ (กีตาร์เบส) และ ยูกิฮิโระ ทะกะฮะชิ (มือกลอง และ ร้องนำ)

 ผลงาน 
 ซิงเกิล 
 "Firecracker" (1979, อเมริกา)
 "Yellow Magic" (Tong Poo) (1979, สหราชอาณาจักร)
 "Technopolis" (1979, ญี่ปุ่น)
 "La Femme Chinoise" (1979, สหราชอาณาจักร) (เนื้อเพลง:  Chris Mosdell)
 "Computer Game" (1980, สหราชอาณาจักร, อิตาลี, สเปน)
 "Rydeen" (1980, ญี่ปุ่น 1982, สหราชอาณาจักร)
 "Behind the Mask" (1980, สหราชอาณาจักร, อเมริกา, อิตาลี) (เนื้อเพลง:  Chris Mosdell)
 "Nice Age" (1980, สหราชอาณาจักร, เนเธอร์แลนด์) (เนื้อเพลง:  Chris Mosdell)
 "Tighten Up" (Japanese Gentlemen Stand Up Please) (ฉบับของ Archie Bell & the Drells hit; 1980, อเมริกา, ญี่ปุ่น; 1981, สหราชอาณาจักร)
 "Cue" (1981, ญี่ปุ่น)
 "Mass" (1981, ญี่ปุ่น)
 "Taiso" (1982, ออสเตรเลีย, ญี่ปุ่น)
 "Pure Jam" (1982, สเปน)
 "Kimi ni Munekyun" (1983, ญี่ปุ่น)
 "Kageki na Shukujo" (1983, ญี่ปุ่น)
 "Ishin Denshin (You've Got To Help Yourself)" (1983, ญี่ปุ่น)
 "Every Time I Look Around (I Hear The Madmen Call)" (1983, ฮอลแลนด์)
 Reconstructions EP (1992, สหราชอาณาจักร)
 "Pocketful of Rainbows" (1993, ญี่ปุ่น)
 "Be A Superman" (1993, ญี่ปุ่น)
 "Rescue / Rydeen 79/07" (2007, ญี่ปุ่น) - ดิจิทัลดาวน์โหลด จำหน่าย: 10 มีนาคม 2007, ซีดี จำหน่าย: 22 สิงหาคม 2007
 "The City of Light / Tokyo Town Pages" (2008, ญี่ปุ่น)

 อัลบั้มเดิม และ รูปแบบต่างๆ 
 1978 Yellow Magic Orchestra
 1979 Solid State Survivor
 1980 ×∞ Multiplies (ในนาม Zoshoku)
 1981 BGM
 1981 Technodelic 
 1983 Naughty Boys 
 1983 Naughty Boys Instrumental 
 1983 Service 
 1993 Technodon (เป็น YMO)

 อัลบั้มบันทึกการแสดงสด 
 1980 Public Pressure
 1984 After Service
 1991 Faker Holic (Transatlantic Tour 1979)
 1992 Complete Service (มิกซ์ โดย ไบรอัน อีโน่)
 1993 Technodon Live
 1993 Live At The Budokan 1980
 1993 Live At Kinokuniya Hall 1978
 1995 Winter Live 1981
 1996 World Tour 1980
 1997 Live At The Greek Theatre 1979
 2008 EUYMO-YELLOW MAGIC ORCHESTRA LIVE IN LONDON+GIJON 2008-
 2008 LONDONYMO - Yellow Magic Orchestra Live in London 15/6 08
 2008 GIJONYMO-YELLOW MAGIC ORCHESTRA LIVE IN GIJON 19/6 08-

 อัลบั้มที่ดีที่สุด 
 1984 Sealed 
 1992 Technobible 
 1992 Kyoretsu Na Rhythm
 2000 YMO Go Home! : The Best of Yellow Magic Orchestra, (เรียบเรียง โดย ฮารุโอมิ โฮโซโนะ)
 2001 One More YMO: The Best of YMO Live" (เรียบเรียง โดย ยูกิฮิโระ ทาคาฮาชิ)
 2003 UC YMO: Ultimate Collection of Yellow Magic Orchestra (เรียบเรียง โดย ริวอิจิ ซากาโมโตะ)

 อัลบั้มรีมิกซ์ 
 1992 Hi-tech/No Crime (Yellow Magic Orchestra Reconstructed)  (การรวบรวมรีมิกซ์โดยศิลปินอังกฤษ)
 2000 YMO Remixes Technopolis 2000-00 (การรวบรวมรีมิกซ์โดยศิลปินญี่ปุ่น)

 แหล่งข้อมูลอื่น 
 เว็บทางการ 
 Official MySpace website
# เว็บแบนเนอร์
เว็บแบนเนอร์  เรียกโดยย่อว่า แบนเนอร์ คือรูปแบบหนึ่งของการโฆษณาบนเวิลด์ไวด์เว็บ เป็นการวางภาพโฆษณาลงไปบนหน้าเว็บแล้วทำไฮเปอร์ลิงก์กลับไปยังเว็บที่โฆษณา ด้วยจุดประสงค์เพื่อดึงดูดผู้เข้าชมให้เข้าไปยังเว็บไซต์ที่โฆษณานั้นผ่านการคลิก เว็บแบนเนอร์สร้างขึ้นจากไฟล์รูปภาพทั่วไปเช่น GIF JPEG PNG หรือใช้จาวาสคริปต์เชื่อมโยงเทคโนโลยีมัลติมีเดียอย่างอื่นเช่น แฟลช ช็อกเวฟ จาวา หรือซิลเวอร์ไลต์ เป็นต้น และอาจมีการใช้ภาพเคลื่อนไหว เสียง หรือวิดีโอมาผสมผสานเพื่อนำเสนอให้โดดเด่นมากที่สุด ปกติแล้วภาพในเว็บแบนเนอร์จะมีอัตราส่วนขนาดกว้างยาวที่สูง (ซึ่งจะทำให้แบนเนอร์มีขนาดกว้างแต่แบน หรือสูงแต่แคบ) ในลักษณะเดียวกับป้ายโฆษณา (เรียกว่าแบนเนอร์เหมือนกัน) ซึ่งภาพเหล่านี้จะถูกจัดวางลงในหน้าเว็บที่มีเนื้อหาน่าสนใจ อย่างเช่นบทความจากหนังสือพิมพ์หรืองานเขียนวิพากษ์วิจารณ์

thumb|468px|right|ตัวอย่างเว็บแบนเนอร์ทั่วไป ขนาด 468×60 พิกเซล
เว็บแบนเนอร์จะปรากฏขึ้น เมื่อหน้าเว็บที่อ้างถึงภาพนี้ถูกดาวน์โหลดไปยังเว็บเบราว์เซอร์ เหตุการณ์นี้เรียกว่า impression และเมื่อผู้เข้าชมคลิกที่แบนเนอร์ ระบบจะนำผู้เข้าชมไปยังเว็บไซต์ที่โฆษณา เหตุการณ์นี้เรียกว่า click through ในหลายกรณีที่เว็บแบนเนอร์จะถูกส่งมาจากเซิร์ฟเวอร์โฆษณาส่วนกลาง (central ad server)

เมื่อผู้โฆษณาตรวจดูบันทึกการดาวน์โหลด และทราบว่าผู้เข้าชมนั้นได้เข้าเยี่ยมชมเว็บของผู้โฆษณาโดยการคลิกแบนเนอร์ ผู้โฆษณาจะส่งค่าตอบแทนในอัตราเล็กน้อยให้กับผู้ที่รับฝากโฆษณา ผู้ให้บริการเนื้อหาสามารถนำเงินที่ได้จากการจ่ายค่าตอบแทนนี้ไปจัดการค่าใช้จ่ายเพื่อเข้าถึงอินเทอร์เน็ตได้อีกต่อหนึ่ง

เนื้อหาที่ต้องการสื่อในเว็บแบนเนอร์ก็คล้ายกับป้ายโฆษณาในชีวิตจริง คือการโฆษณาประชาสัมพันธ์ให้ลูกค้าหรือคนทั่วไปทราบว่ามีสินค้าหรือบริการอะไรในปัจจุบัน เพื่อเป็นทางเลือกให้กับลูกค้าว่าควรจะเลือกผลิตภัณฑ์ใด เว็บแบนเนอร์นั้นอาจจะให้ผลของการโฆษณาเผยแพร่ที่แตกต่างกันไปตามสถานการณ์และความสนใจของผู้เยี่ยมชม

แต่ผู้เล่นอินเทอร์เน็ตหลายคนก็กลับมองว่าแบนเนอร์โฆษณาเหล่านี้เป็นที่รบกวนอย่างมาก เพราะว่าเว็บแบนเนอร์จะแย่งจุดสนใจออกไปจากเนื้อหาจริง ๆ ที่อยู่ในหน้าเว็บนั้น เนื่องจากจุดประสงค์ของแบนเนอร์ตั้งใจที่จะดึงดูดความสนใจอยู่แล้วจึงอาจทำให้รบกวนการเล่น หรือด้วยเหตุผลว่าสิ้นเปลืองแบนด์วิดท์ โดยเฉพาะกับแบนเนอร์ที่เป็นรูปภาพขนาดใหญ่ เว็บเบราว์เซอร์รุ่นใหม่ ๆ จึงมักจะมีฟังก์ชันให้ปิดหน้าต่างป๊อปอัปหรือบล็อกรูปภาพจากเว็บไซต์ที่โฆษณา หรืออีกทางหนึ่งคือเรียกใช้งานผ่านพร็อกซีที่สามารถบล็อกโฆษณาได้ เช่น ไพรว็อกซี (Provoxy)

 ขนาดมาตรฐาน 
thumb|400px|IAB standard ad sizes. This illustration has been reduced in size. See actual sizes.
เว็บแบนเนอร์มีขนาดมาตรฐานหลายขนาด เพื่อให้ใช้กับการจัดวางบนหน้าเว็บที่แตกต่างกัน ขนาดมาตรฐานมีดังต่อไปนี้ (ในหน่วยพิกเซล กว้าง×สูง)

 Sizes in bold are part of the IAB's Universal Ad Package. Name Width / px Height / px Aspect ratio Rectangles and Pop-Ups Medium Rectangle 300 250 1.2 Square Pop-Up 250 250 1 Vertical Rectangle 240 400 0.6 Large Rectangle 336 280 1.2 Rectangle 180 150 1.2 3:1 Rectangle 300 100 3 Pop-Under 720 300 2.4 Banners and Buttons Full banner 468 60 7.8 Half banner 234 60 3.9 Micro bar 88 31 2.84 Button 1 120 90 1.33 Button 2 120 60 2 Vertical banner 120 240 0.5 Square button 125 125 1 Leaderboard 728 90 8.09 Skyscrapers Wide skyscraper 160 600 3.75 Skyscraper 120 600 5 Half page ad 300 600 2
# เปร์เซโปลิส
เปร์เซโปลิส  เป็นเมืองหลวงในนามของจักรวรรดิอะคีเมนิด (ประมาณ 550–330 ปีก่อนคริสต์ศักราช) ตั้งอยู่ในที่ราบของเมืองแมร์ฟแดชต์ ซากปรักหักพังที่เก่าแก่ที่สุดที่มีการค้นพบมีอายุย้อนกลับไปถึง 515 ปีก่อนคริสต์ศักราช หมู่โบราณสถานแห่งเปร์เซโปลิสเป็นหลักฐานชิ้นสำคัญของสถาปัตยกรรมอะคีเมนิด ยูเนสโกประกาศให้ซากปรักหักพังแห่งเปร์เซโปลิสเป็นแหล่งมรดกโลกในปี 1979
# ท่าอากาศยานนานาชาติดานัง
ท่าอากาศยานนานาชาติดานัง   เป็นท่าอากาศยานนานาชาติในเมืองดานัง ทางตอนกลางของประเทศเวียดนาม เป็นสนามบินนานาชาติแห่งที่ 3 ของประเทศ ถัดจากท่าอากาศยานนานาชาติเตินเซินเญิ้ตในโฮจิมินห์ซิตี และท่าอากาศยานนานาชาติโหน่ยบ่ายในกรุงฮานอย

นอกจากจะให้บริการในเชิงพาณิชย์แล้ว สนามบินนี้ยังมีการใช้งานร่วมกับกองทัพอากาศเวียดนามอีกด้วย
 สายการบินและจุดหมายปลายทาง 
 สายการบิน  จุดหมายปลายทาง ชื่อไทย  ชื่ออังกฤษ  บางกอกแอร์เวย์  Bangkok Airways  กรุงเทพ-สุวรรณภูมิ ยกเลิกก่อน จะกลับมาในอนาคต ไชนาอีสเทิร์นแอร์ไลน์  China Eastern Airlines  ปักกิ่ง เฉิงตู คุนหมิง เซี่ยงไฮ้ ไชนาเซาเทิร์นแอร์ไลน์  China Southern Airlines  กว่างโจว เจ็ทสตาร์แปซิฟิกแอร์ไลน์  Jetstar Pacific Airlines  ฮานอย โฮจิมินห์ซิตี ซิลค์แอร์  Silk Air  เสียมราฐ สิงคโปร์ ไทยแอร์เอเชีย  Thai AirAsia  กรุงเทพ-ดอนเมือง เชียงใหม่ ยกเลิกก่อน จะกลับมาในอนาคต ทรานส์เอเซียแอร์เวย์  TransAsia Airways  ไทเป (เหมาลำ) เวียดเจ็ทแอร์ (VJ)  VietJet Air  โฮจิมินห์ซิตี เวียดนามแอร์ไลน์  Vietnam Airlines  บวนมาถวต ด่าหลัต ฮานอย โฮจิมินห์ซิตี ฮ่องกง ญาจาง เปลยกู โตเกียว ไทยเวียดเจ็ทแอร์  Thai vietjet Air  กรุงเทพ-สุวรรณภูมิ

ดานัง
หมวดหมู่:สิ่งก่อสร้างในดานัง
# แลนด์ แอนด์ เฮ้าส์
บริษัท แลนด์ แอนด์ เฮ้าส์ จำกัด (มหาชน)  สรุปข้อสนเทศบริษัทจดทะเบียน ตลาดหลักทรัพย์แห่งประเทศไทย เป็นบริษัทผู้ประกอบธุรกิจหลักเกี่ยวกับการค้าอสังหาริมทรัพย์แห่งหนึ่งของประเทศไทย ก่อตั้งขึ้นในปี พ.ศ. 2516 โดยคุณเพียงใจ หาญพานิชย์

ปัจจุบันบริษัทอยู่ภายใต้การบริหารงานของนาย อนันต์ อัศวโภคิน และ อาชวิณ อัศวโภคินข่าวแจ้งตลาดหลักทรัพย์  โดยมีโครงการอสังหาริมทรัพย์ที่ครอบคลุมทั้งในเขตกรุงเทพมหานครและปริมณฑล ทั้งบ้านเดี่ยว, ทาวน์โฮม และคอนโดมิเนียม รวมถึงโครงการหมู่บ้านจัดสรรตามจังหวัดใหญ่ของประเทศไทย 

มีสำนักงานใหญ่ตั้งอยู่ที่ อาคารคิวเฮ้าส์ ลุมพินี ชั้น 37-38 เลขที่ 1 ถนนสาทรใต้ แขวงทุ่งมหาเมฆ เขตสาทร กรุงเทพมหานคร

 ประวัติ 
แลนด์ แอนด์ เฮ้าส์ ได้เริ่มก่อตั้งขึ้นโดยคุณเพียงใจ หาญพานิชย์ โดยมีหมู่บ้านจัดสรรโครงการแรก คือ หมู่บ้านศรีรับสุข ในปี พ.ศ. 2516 และได้จัดตั้งเป็นบริษัทอสังหาริมทรัพย์อย่างเป็นทางการในชื่อว่า "บริษัท แลนด์ แอนด์ เฮ้าส์ จำกัด" ในปี พ.ศ. 2526 ได้เข้าดำเนินการในโครงการพฤกษชาติซึ่งเป็นโครงการบ้านที่ซื้อมาจากบริษัทย่อยแห่งหนึ่งของธนาคารกสิกรไทย

บริษัทได้ยื่นขอจดทะเบียนเข้าตลาดหลักทรัพย์แห่งประเทศไทย และได้รับการอนุมัติโดยใช้ชื่อว่า "บริษัท แลนด์ แอนด์ เฮ้าส์ จำกัด (มหาชน)" ในวันที่ 12 พฤศจิกายน พ.ศ. 2535 เป็นต้นมา 

ในปี พ.ศ. 2547  ริเริ่มพัฒนาอาคารชุดพักอาศัย ภายใต้ชื่อโครงการว่า The Bangkok และต่อมาในปี พ.ศ. 2548 เปิดดำเนินกิจการธนาคาร แลนด์ แอนด์ เฮ้าส์ เพื่อรายย่อย จำกัด (มหาชน) บริษัทได้รับรางวัล Trusted Brand 2006-2009 "The Platinum Winner" จากนิตยสาร Reader's Digest (จากผลสำรวจของ Neilson Media Research) ในปี พ.ศ. 2549

บริษัท แอล เอช มอลล์ แอนด์ โฮเทล จำกัด (LHMH) บริษัทย่อยในเครือ บริษัท แลนด์ แอนด์ เฮาส์ จำกัด (มหาชน) ผู้บุกเบิกธุรกิจพัฒนาอสังหาริมทรัพย์ในประเทศไทย ภายใต้แบรนด์ เทอร์มินอล 21 ธุรกิจโรงแรม “แกรนด์ เซนเตอร์ พอยต์” เป็นต้น

 ผู้ถือหุ้นรายใหญ่ 
 ข้อมูล ณ วันที่ 13 มีนาคม พ.ศ. 2568ผู้ถือหุ้นรายใหญ่

 ลำดับที่  รายชื่อผู้ถือหุ้น  จำนวนหุ้นสามัญ  สัดส่วนการถือหุ้น 1  อนันต์ อัศวโภคิน 2,894,883,427  24.23% 2 บริษัท ไทยเอ็นวีดีอาร์ จำกัด730,600,090 6.11% 3  สำนักงานประกันสังคม 725,135,1406.07% 4 บริษัท เมย์แลนด์ จำกัด   677,000,069  5.67% 5 THE BANK OF NEW YORK MELLON 380,344,180  3.18%
# ปลาไซเชเดลิกา
ปลาไซเชเดลิกา  เป็นปลาทะเลชนิดหนึ่ง มีชื่อวิทยาศาสตร์ว่า Histiophryne psychedelica (/ฮิส-ทิ-โอฟ-ไรน์-ไซ-เช-เด-ลิ-กา/) อยู่ในวงศ์ปลากบ (Antennariidae) 

มีลักษณะทั่วไป คือ มีลายรอบตัวเหมือนม้าลายสีน้ำตาลไหม้ และสีลูกพีช ซึ่งพาดยาวจากดวงตาสีน้ำเงินไปปลายหาง มีขนาดประมาณกำปั้น ร่างกายปกคลุมด้วยผิวหนังย่น ๆ เป็นวุ้นหนา ๆ เพื่อป้องกันอันตรายจากปะการังที่แหลมคม มีใบหน้าแบนและดวงตามองตรงหน้าได้ อีกทั้งยังมีปากที่อ้าได้กว้าง ที่มีครีบทั้ง 2 ข้างของลำตัว ที่ใช้คืบคลานไปกับพื้นทะเล หรือกระแทกหรือกระเด้งเหมือนลูกบอลไปกับพื้นทะเล จะกางครีบออกแล้วพ่นน้ำออกจากเหงือก เพื่อส่งตัวเองให้พุ่งไปข้างหน้า ซึ่งเป็นพฤติกรรมที่แปลกประหลาด

พบกระจายพันธุ์ในแนวปะการังบริเวณเกาะอัมบนของอินโดนีเซีย จัดเป็นปลาชนิดใหม่ที่เพิ่งมีการค้นพบและถูกตั้งชื่อทางวิทยาศาสตร์เมื่อปี ค.ศ. 2009 ถูกจำแนกชนิดออกจากปลาชนิดอื่นในสกุล Histiophryne ด้วยความแตกต่างทางดีเอ็นเอ"PSYCHEDELIC" FISH PICTURE: New Species Bounces on Reef จากเนชั่นแนลจีโอกราฟิก
# ฟลีตวูดแม็ก
ฟลีตวูดแม็ก เป็นวงดนตรีร็อกสัญชาติอังกฤษ/อเมริกัน ที่ประสบความสำเร็จทั้งในอังกฤษและสหรัฐอเมริกา

ประวัติ
ฟลีตวูดแม็ก ก่อตั้งขึ้นในปี ค.ศ. 1967 โดยปีเตอร์ กรีน มิค ฟลีตวูด และจอห์น แม็กวี  ทั้งสามคนเป็นอดีตสมาชิกวงเดอะ บลูเบรกเกอร์สของอีริก แคลปตัน และจอห์น แมยอล  

ช่วงก่อตั้งวง ปีเตอร์ กรีนเป็นแกนหลัก ร่วมกับมิค ฟลีตวูด ที่ถูกจอห์น แมยอลไล่ออกจากวงเดอะ บลูเบรกเกอร์ส ส่วนจอห์น แม็กวีได้ปฏิเสธที่จะเข้าร่วมวงตั้งแต่แรก แต่ได้เปลี่ยนใจเข้าร่วมในปี 1968  และกลายเป็นหนึ่งในสองสมาชิกหลักของวงจนถึงปัจจุบัน รวมถึงเป็นที่มาของชื่อวง จากชื่อสกุล ฟลีตวูด-แม็กวี  

ในช่วงแรกของวง มีผลงานที่มีชื่อเสียง คือซิงเกิล Black Magic Woman แต่งโดยปีเตอร์ กรีน ในปี 1968 ต่อมาคาร์ลอส ซานตานาได้นำเพลงนี้ไปขับร้องใหม่ และประสบความสำเร็จ กลายเป็นเพลงที่มีชื่อเสียงที่สุดของวงซานตานา

ฟลีตวูดมีสมาชิกเป็นหญิงสองคน คือ คริสตีน แม็กวี ภรรยาของจอห์น  และ สตีวี นิกส์ อดีตแฟนสาวของลินซีย์ บักกิงแฮม นักดนตรีชาวอเมริกันที่มาร่วมงานในภายหลัง (ต่อมาสตีวีได้มีความสัมพันธ์กับมิค ฟลีตวูด ทำให้เกิดความร้าวฉานระหว่างสมาชิกในวง)

ฟลีตวูดแม็ก ประสบความสำเร็จในวงกว้าง ระหว่างช่วงปี 1975 ถึง 1987 ในช่วงนี้สมาชิกในวงประกอบด้วยคู่รักสองคู่ คือ ลินซีย์กับสตีวี และจอห์นกับคริสตีน ผลงานประสบความสำเร็จทั้งในสหรัฐอเมริกาและอังกฤษ ได้แก่อัลบั้ม Fleetwood Mac (1975), Rumours (1977), Tusk (1979), Mirage (1982) และ Tango in the Night (1987)  มีซิงเกิลที่ประสบความสำเร็จที่สุดคือเพลง Dreams ขึ้นถึงอันดับหนึ่งของนิตยสารบิลบอร์ดในปี 1977 และนำมาคัฟเวอร์โดยเดอะคอรร์ส ในปี 1998  เพลง Little Lies, Seven Wonders และ Big Love

ในปี 1987 ลินซีย์ บักกิงแฮมลาออกจากวง พร้อมกับยุติความสัมพันธ์กับสตีวี ตามด้วยการหย่าร้างของคริสตีนกับจอห์น แต่ยังร่วมวงต่อไปจนถึงปี 1997

ในปี 1997 สมาชิกวงในชุดปี 1975-1987 ได้กลับมาร่วมงานกันอีกครั้ง และผลิตอัลบั้มบันทึกการแสดงสด ชื่อ The Chain เป็นอัลบั้มแรกที่ประสบความสำเร็จในรอบ 15 ปี หลังจากชุด Tango in the Night ขึ้นถึงอันดับหนึ่งในสหรัฐอเมริกา

ปัจจุบัน ฟลีตวูดแม็ก ยังมีงานแสดงทัวร์คอนเสิร์ต โดยสมาชิกปัจจุบันประกอบด้วย สตีวี นิกส์, มิค ฟลีตวูด, จอห์น แม็กวี และลินซีย์ บักกิงแฮม และมีแผนการจะผลิตผลงานชุดใหม่

ผลงาน

สตูดิโอ
1968 	Fleetwood Mac หรือ Peter Green's Fleetwood Mac
1968 	Mr. Wonderful
1969 	Then Play On
1970 	Kiln House
1971 	Future Games
1972 	Bare Trees
1973 	Penguin
1973 	Mystery to Me
1974 	Heroes Are Hard to Find
1975 	Fleetwood Mac หรือ The White Album
1977 	Rumours
1979 	Tusk
1982 	Mirage
1987 	Tango in the Night
1990 	Behind the Mask
1995 	Time
2003 	Say You Will

บันทึกการแสดงสด
1980 	Live
1997 	The Dance
2004 	Live In Boston

thumb|สตีวี นิกส์ และลินซีย์ บักกิงแฮม ในปี 2003

สมาชิก

แหล่งข้อมูลอื่น

 เว็บไซต์ทางการ 
 The Fleetwood Mac Legacy 
 Fleetwood Mac - The Dance
# Mg
mg อาจหมายถึง

 การทหาร 
 MG เป็นอักษรนำหน้ารุ่นปืนกล เช่น MG42
 Major general เป็นยศทหารตำรวจ เท่ากับพลเอก

 วิทยาศาสตร์และเทคโนโลยี 
 .mg เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศมาดากัสการ์
 แมกนีเซียม เป็นธาตุในตารางธาตุที่มีสัญลักษณ์ Mg และเลขอะตอม 12 
 โมโนกลีเซอไรด์ เป็นกลีเซอไรด์ที่มีโมเลกุลกลีเซอรอล (glycerol) ที่มีมีพันธะเอสเทอร์กับโมเลกุลหนึ่งของกรดอะมิโน
เอ็มจีคาส์ ยี่ห้อรถยนต์
 ชีววิทยาและการแพทย์ 
 โรคกล้ามเนื้ออ่อนแรงชนิดร้าย (myasthenia gravis) เป็นโรคระบบประสาทและกล้ามเนื้อที่เกิดจากภูมิคุ้มกันทำร้ายตัวเองโรคหนึ่ง ทำให้มีอาการกล้ามเนื้ออ่อนแรงและอ่อนล้าขึ้นๆ ลงๆ

 หน่วย 
 มิลลิกรัม (mg) เป็นหน่วยของมวลเท่ากับ 10-3 กรัม
 เมกะกรัม (Mg) เป็นหน่วยของมวลเท่ากับ 106 กรัม
 มิลลิกอส (mG) เป็นหน่วยของความหนาแน่นฟลักซ์แม่เหล็ก (หรือการเหนี่ยวนำแม่เหล็ก) เท่ากับ 10-3 กอส และ 1.0 x 10-7 เทสลา
 เมกะกอส (MG) เป็นหน่วยของความหนาแน่นฟลักซ์แม่เหล็ก (หรือการเหนี่ยวนำแม่เหล็ก) เท่ากับ 106 กอส และ 100 เทสลา

 สถานที่ 
 รัฐมีนัสเชไรส์ (Minas Gerais) Minas Gerais เป็น 1 ใน 26 รัฐของบราซิล
 ประเทศมาดากัสการ์ (ISO 3166-1 รหัสประเทศ MG)
 .mg เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศมาดากัสการ์
 ประเทศมองโกเลีย (FIPS 10-4 รหัสประเทศ MG)
# วงศ์ปลากะพงขาว
วงศ์ปลากะพงขาว  วงศ์ปลาวงศ์หนึ่ง เป็นปลากินเนื้อในอันดับ Perciformes พบได้ทั้งในน้ำจืด, น้ำกร่อย และทะเล พบกระจายในภูมิภาคเขตร้อนตั้งแต่ทวีปแอฟริกาจนถึงทวีปเอเชีย ทั้งในมหาสมุทรอินเดียและมหาสมุทรแปซิฟิก ใช้ชื่อวงศ์ว่า Latidae (/เลท-ที-เด-อา/)

มีทั้งหมด 11 ชนิด ใน 3 สกุล ได้แก่

 Hypopterus 
  Lates
 Psammoperca

มีลักษณะร่วม คือ ปากยาวสามารถยืดหดได้ จะงอยปากค่อนข้างยาวและแหลม นัยน์ตาโต ปากกว้างยืดหดได้ มุมปากอยู่เลยไปทางหลังนัยน์ตา ฟันเป็นฟันเขี้ยวอยู่บนขากรรไกรบนและล่าง ขอบกระดูกแก้มเป็นหนามแหลม ขอบกระดูกกระพุ้งเหงือกแข็งและคม คอดหางมีขนาดใหญ่และแข็งแรง เกล็ดใหญ่มีลักษณะสากมือ ปลาชนิดที่ใหญ่ที่สุดในวงศ์นี้ คือ ปลากะพงแม่น้ำไนล์ (Lates niloticus) ที่พบในแม่น้ำและทะเลสาบน้ำจืดขนาดใหญ่ในทวีปแอฟริกา

เป็นปลาเศรษฐกิจที่มีความสำคัญมาก โดยใช้บริโภคเป็นอาหารมาช้านาน เช่น ปลากะพงขาว (L. calcarifer) เป็นต้น

ซึ่งในบางข้อมูล ได้จัดให้วงศ์นี้เป็นวงศ์ย่อยของ วงศ์ Centropomidae โดยใช้ชื่อวงศ์ว่า Latinaeมีนวิทยา จาก itis.gov  Family Latidae - Lates perches 

ดูเพิ่ม
Centropomidae
# Tb
TB, Tb อาจหมายถึง

 เทอร์เบียม (สัญลักษณ์ทางเคมี Tb) ธาตุลำดับที่ 65 ในตารางธาตุ
 วัณโรค (Tuberculosis) โรคติดต่อร้ายแรง
# ER
ER, Er อาจหมายถึง
 เอนโดพลาสมิก เรติคิวลัม
 เออร์เบียม ธาตุอย่างหนึ่ง มีหมายเลขอะตอมคือ 68
 ห้องฉุกเฉิน (Emergency Room – ER) หรือ ห้องอีอาร์
 อีอาร์ (ซีรีส์) ภาพยนตร์โทรทัศน์โดยไมเคิล ไครช์ตัน
# Tm
TM อาจหมายถึง

 ทูเลียม (อังกฤษ: Thulium) คือธาตุที่มีหมายเลขอะตอม 69 และสัญลักษณ์คืฝฝอ Tm
 เยื่อคลุม (ตัวย่อ TM)  เป็นเนื้อเยื่อที่ไม่ใช่เป็นเซลล์ อยู่ในหูชั้นใน
# Fm
FM, Fm, fm อาจหมายถึง

 เฟอร์เมียม (Fermium) ธาตุลำดับที่ 100 ในตารางธาตุ
 การผสมสัญญาณเชิงความถี่ (Frequency modulation) รูปแบบหนึ่งในการผสมสัญญาณเพื่อการแพร่ภาพกระจายเสียหรือส่งข้อมูลโดยใช้คลื่นพาหะ
 จอมพล (Field Marshal) ยศสูงสุดทางทางทหาร
# MD
MD, Md หรือ md อาจหมายถึง
 เมนเดลีเวียม ธาตุลำดับที่ 101 ในตารางธาตุ
 แพทยศาสตรบัณฑิต (Doctor of Medicine)
 รหัสประเทศ ISO 3166-1 ของประเทศมอลโดวา (MD)
 .md โดเมนอินเทอร์เน็ตระดับบนสุดของประเทศมอลโดวา
 เมไทล์ดิคลอร์โรซีน
 Mkdir คำสั่งในยูนิกซ์,ดอส, OS / 2, และ ไมโครซอฟท์ วินโดวส์ ที่ใช้สร้างไดเรกทอรี
 เรด เทคโนโลยีการนำฮาร์ดดิสก์ หลายๆ อันมาต่อเข้าด้วยกันเพื่อให้มองเห็นเป็นอันเดียว
 ไมโครไดร์ฟ ชนิดของฮาร์ดไดรฟ์ขนาดเล็ก
 กรรมการผู้จัดการ (managing director)
# Mt
Mt อาจหมายถึง
 Middle Temporal Area คือคอร์เทกซ์สายตาหรือเขตสายตา V5
 ไมต์เนเรียม เป็นธาตุที่มีเลขอะตอม  109
# โรเบอร์ตา แฟล็ก
โรเบอร์ตา แฟล็ก  เกิดเมื่อวันที่ 10 กุมภาพันธ์ ค.ศ. 1937allmusic Biography เป็นนักร้อง-นักแต่งเพลง ชาวแอฟริกัน-อเมริกัน เป็นนักดนตรี เป็นที่รู้จักในฐานะศิลปินที่มีผลงานเพลงในแนวแจ๊ส, ดนตรีโซล, อาร์แอนด์บีและดนตรีโฟล์ก ผลงานเพลงดังของแฟล็กเช่นเพลง "The First Time Ever I Saw Your Face", "Killing Me Softly with His Song", และ "Feel Like Makin' Love", และเช่นเดียวกันกับ "Where Is the Love" และ "The Closer I Get to You" ที่เป็นสองเพลงดังที่เธอร้องร่วมกับดอนนี แฮททาเวย์

เพลง "The First Time Ever I Saw Your Face" ได้รับรางวัลแกรมมี่ในปี 1973 ในสาขาแผ่นเสียงแห่งปี และต่อมาเพลง "Killing Me Softly with His Song" ก็ได้รับรางวัลในสาขาเดียวกันในปี 1974 ทำให้เธอและยูทูเป็นศิลปินเพียง 2 ศิลปินที่ชนะรางวัล 2 ปีติดต่อกัน
# บอนนี เอ็ม.
บอนนี เอ็ม.   กลุ่มดนตรีป็อป/ดิสโกสัญชาติเยอรมัน ก่อตั้งโดยแฟรงค์ แฟเรียน โปรดิวเซอร์ชาวเยอรมัน มีสมาชิกประกอบด้วยนักร้องและนักเต้นเชื้อสายแอฟริกันและแคริบเบียน ได้แก่ ลิซ มิทเชลล์ (จาเมกา) มาร์เซีย แบเร็ตต์ (จาเมกา) เมซี วิลเลียมส์ (มอนต์เซอร์รัต) บ็อบบี แฟร์เรล (อารูบา) เรจจี ทซีโบ (กานา) โดยมีนักร้องนำเป็นชาย คือ บ็อบบี แฟร์เรล (และเรจจี ทซีโบ ช่วงปี 1982-1986 และ 1989-1990)

thumb|left|บ็อบบี แฟร์เรล 
บอนนี เอ็ม. เริ่มก่อตั้งวงในปี 1974 และบันทึกเสียงอัลบั้มแรกในปี 1976 เริ่มประสบความสำเร็จ ได้รับความนิยมในเบลเยียมและเนเธอร์แลนด์ เพลง "Daddy Cool", "Sunny", "Ma Baker" และ "Belfast" ขึ้นถึงอันดับหนึ่งในเยอรมนี เริ่มได้รับความนิยมในประเทศอังกฤษตั้งแต่ปี 1978 โดยเพลง "Rivers of Babylon" ขึ้นถึงอันดับหนึ่งทั้งยุโรป และขึ้นถึงอันดับ 30 ในสหรัฐอเมริกา จัดอันดับโดยนิตยสารบิลบอร์ด 

อัลบั้มที่ขายดีที่สุดของวง คืออัลบั้มที่สาม Nightflight to Venus ออกมาในปี 1978 มีเพลงฮิต "Rasputin" และ "Mary's Boy Child / Oh My Lord"

 แหล่งข้อมูลอื่น 

 Fantastic Boney M. 
 Frank Farian's official website
# ระเบียงเหนือทางเดินข้าง
thumb|right|250px|แอบบีมาล์มสบรีมองจากด้านนอกแสดงตำแหน่งของระเบียงแคบระหว่างลูกศรที่อยู่เหนือช่องทางเดินข้างและช่องรับแสง
thumb|250px|ระเบียงเหนือทางเดินข้างผนังเป็นกระจกที่มหาวิหารโคโลญสองข้างช่องตกแต่งเป็นภาพวาดเทวดา
ระเบียงเหนือทางเดินข้าง หรือ ระเบียงแนบ  คือระเบียงแคบที่สร้างภายในความหนาของผนังด้านในที่ตั้งอยู่ทางผนังด้านข้างเหนือบริเวณกลางโบสถ์หรือมุขข้างโบสถ์ของคริสต์ศาสนสถาน ตำแหน่งอาจจะเป็นระดับเดียวกับช่องรับแสงหรือเป็นชั้นที่แยกออกมาเป็นชั้นต่างหากอยู่ใต้ช่องรับแสง ระเบียงเหนือทางเดินข้างอาจจะมีผนังเป็นแก้วแทนที่จะเป็นหิน 

ที่มาของคำว่า “ระเบียงเหนือทางเดินข้าง” ที่มาจากภาษาอังกฤษ “Triforium” ไม่เป็นที่ทราบแต่สันนิษฐานว่าอาจจะมาจากคำว่า “thoroughfarum” เพราะเป็นทางเดินจากหัวตึกไปถึงท้ายตึก อาจจะเป็นคำที่แผลงมาจากภาษาละตินว่า “tres” ที่แปลว่า “สาม” และ “foris” ที่แปลว่า “ประตู” หรือ “ทางเข้า” อาจจะเป็นได้ว่าทางผ่านอาจจะเคยเป็นลักษณะสามเหลี่ยมตามรูปทรงของหลังคาที่ลาดลงมาด้านหนึ่ง (ดูรูประหว่างลูกศร)

ตัวอย่างแรกของระเบียงเหนือทางเดินข้างพบในบาซิลิกาของผู้นอกศาสนาที่เป็นระเบียงชั้นบนสำหรับการสนทนาหรือการดำเนินธุรกิจ  ในสมัยคริสเตียนยุคแรกและในคริสต์ศาสนสถานของอีสเติร์นออร์โธด็อกซ์ระเบียงเหนือทางเดินข้างมักจะใช้สำหรับสตรี

ในสถาปัตยกรรมโรมาเนสก์และสถาปัตยกรรมกอธิคระเบียงเหนือทางเดินข้างอาจจะเป็นระเบียงกว้างบนผนังด้านข้างของช่องทางเดินข้างหรืออาจจะเป็นเพียงกว้างเกือบเท่ากับความหนาของผนัง ระเบียงเหนือทางเดินข้างเป็นองค์ประกอบสำคัญของบริเวณกลางโบสถ์ของมหาวิหารหรือคริสต์ศาสนสถานที่เพิ่มความสำคัญให้แก่ซุ้มบริเวณกลางโบสถ์ชั้นล่าง

ในด้านการตกแต่งก็อาจจะมีการใช้บัวตกแต่งรอบโค้งหรือรูปแกะสลัก โดยเฉพาะการตกแต่งช่องตกแต่ง (Spandrel) ของส่วนที่เป็นสามเหลี่ยมสองข้างโค้ง เช่นในการตกแต่งระเบียงเหนือทางเดินข้างของมหาวิหารลิงคอล์น ในคริสต์ศตวรรษที่ 15 รูปทรงของหลังคาเหนือช่องทางเดินข้างแบนราบขึ้นที่ทำให้การสร้างระเบียงเหนือทางเดินข้างที่ต้องใช้ความสูงหายไป ระเบียงเหนือทางเดินข้างอาจจะใช้เป็นทางเดินหรือสำหรับผู้สังเกตการณ์ในพิธีที่เกิดขึ้นในมหาวิหาร หรืออาจจะใช้โดยนักบวชในการทำงานที่เกี่ยวกับสิ่งก่อสร้าง

บางครั้งระเบียงแคบก็มีประโยชน์ในทางโครงสร้างของสถาปัตยกรรมเมื่อมีการใช้ค้ำยันแบบปีกที่ช่วยดึงหรือแบ่งเบาน้ำหนักของสิ่งก่อสร้างจากผนังที่สร้างผ่านระเบียงแคบและกางออกไปจากตัวสิ่งก่อสร้าง
# ชาวกอท
ชาวกอท  เป็นชนเผ่าเจอร์มานิคตะวันออกที่มีที่มาจากกึ่งตำนานสแกนด์ซา (Scandza) ที่เชื่อกันว่าอยู่ในบริเวณที่เป็นเยอตาลันด์ (Götaland) ในสวีเดนปัจจุบัน ชนกอทข้ามทะเลบอลติกก่อนคริสต์ศตวรรษที่ 2 มายังบริเวณที่ได้รับชื่อว่ากอทิสแกนด์ซา (Gothiscandza) ที่เชื่อว่าอยูในบริเวณตอนใต้ของบริเวณวิสตูลาในพอเมอเรเลีย (Pomerelia) ในโปแลนด์ปัจจุบัน อารยธรรมวีลบาร์ค (Wielbark culture) เป็นอารยธรรมที่เกี่ยวเนื่องกับการเริ่มมาตั้งถิ่นฐานของชนกอทและการกลืนตัวกับชนที่ตั้งถิ่นฐานอยู่ในบริเวณนั้น ตั้งแต่กลางคริสต์ศตวรรษที่ 2 เป็นต้นมากลุ่มชนกอทก็เริ่มโยกย้ายถิ่นฐานไปทางตะวันออกเฉียงใต้ตามลำวิสตูลาแม่น้ำวิสตูลาไปจนถึงซิทเธีย (Scythia) บนฝั่งทะเลดำ ในยูเครนปัจจุบัน และได้ทิ้งร่องรอยทางโบราณคดีไว้ในวัฒนธรรมเชอร์นยาคอฟ (Chernyakhov culture)

ตลอดคริสต์ศตวรรษที่ 3 จนถึงคริสต์ศตวรรษที่ 4 ชนกอทซิทเธียก็แยกเป็นสองกลุ่ม: เทอร์วิงกิ (Thervingi) และ กรูทุงกิ (Greuthungi) แบ่งแยกกันโดยแม่น้ำนีสเตอร์ (Dniester River) ในช่วงเวลานี้ชนกอทก็รุกรานจักรวรรดิโรมันเป็นระยะ ๆ ระหว่างสมัยที่เรียกว่าสงครามกอทิก ต่อมาชนกอทก็ยอมรับคริสต์ศาสนา ในปลายคริสต์ศตวรรษที่ 4 ฮั่นก็มารุกรานดินแดนกอททางตะวันออก ชนกอทบางกลุ่มถูกปราบปรามและในที่สุดก็เข้าไปเป็นส่วนหนึ่งของจักรวรรดิฮันนิค (Hunnic Empire) อีกกลุ่มหนึ่งถูกผลักดันเข้าไปเป็นส่วนหนึ่งของจักรวรรดิโรมัน

ในคริสต์ศตวรรษที่ 5 และที่ 6 ชนกอทก็แยกตัวออกเป็นวิซิกอทและออสโตรกอท ทั้งสองกลุ่มก่อตั้งรัฐที่มีอำนาจหลังจากจักรวรรดิโรมันในคาบสมุทรไอบีเรียและอิตาลี

ชนกอทหันมานับถือคริสต์ศาสนาลัทธิแอเรียน โดยวูลฟิลานักสอนศาสนาครึ่งกอทผู้ต่อมาย้ายไปตั้งถิ่นฐานในเมอเซีย (ต่อมาเป็นบริเวณในบัลแกเรีย) กับกลุ่มผู้ติดตาม วูลฟิลาแปลพระคัมภีร์ไบเบิลเป็นภาษากอทิค 

แม้ว่ากอทจะมีอำนาจในคาบสมุทรไอบีเรียและอิตาลีแต่ก็มาพ่ายแพ้ต่อจักรพรรดิจัสติเนียนที่ 1 ผู้พยายามฟื้นฟูจักรวรรดิโรมันขึ้นอีกครั้งหนึ่ง ต่อมากอทก็ถูกรุกรานโดยชนแวนดัล (Vandals) และต่อมาชนลอมบาร์ด 

การที่มีการติดต่อกับประชาชนโรมันของอดีตจักรวรรดิโรมันอยู่เป็นเวลานานทำให้ในที่สุดกอทก็เปลี่ยนไปยอมรับนิกายโรมันคาทอลิก ความเสื่อมโทรมของกลุ่มชนกอทมาเร่งให้เร็วขึ้นเมื่อได้รับความพ่ายแพ้ต่อมัวร์เมื่อต้นคริสต์ศตวรรษที่ 8 ภาษาและวัฒนธรรมของกอทก็เริ่มสูญหายไป นอกจากบางส่วนที่ไปปรากฏในวัฒนธรรมอื่น ในคริสต์ศตวรรษที่ 16 กลุ่มออสโตรกอทที่หลงเหลืออยู่ก็ไปปรากฏตัวที่ไครเมียBradley (1899) page 364. แต่การบ่งถึงเชื้อชาติก็ไม่เป็นที่แน่นอน
# ฮงนิมฮัน
ฮงนิมฮัน (, 1722-7 พฤษภาคม 1776) เป็นขุนนางชั้นผู้ใหญ่ในรัชกาล พระเจ้ายองโจ โดยท่านเป็นพวกโนนนและเป็นน้องชายแท้ๆของ ฮงพงฮัน
พระบิดาของ พระชายาเฮคยอง พระพันปีใน พระเจ้าจองโจ ท่านเป็นหนึ่งในพวกโนนที่ขัดขวางองค์ชายลีซานเหลนชายของท่านมิให้ขึ้นครองราชย์จนล่วงเข้ารัชสมัย
พระเจ้าจองโจโปรดให้มีการกวาดล้างพวก โนนน โดยโปรดให้เนรเทศฮงพงฮันพระอัยกาของพระองค์เองส่วนขุนนางคนอื่นๆก็ถูกประทานน้ำฟู่จื่อจนตาย
รวมทั้ง จอง-ฮูกยอม และฮงนิมฮันด้วยโดยโปรดให้เนรเทศไปก่อนและประทานน้ำฟู่จื่อทีหลัง